Diari Oficial de la Generalitat Valenciana


Sumari del DOGV 2925, del 07-02-1997 (1997/877083)

ORDRE de 18 de novembre de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2925

Data del DOGV
:   07-02-1997

Secció del DOGV
:   ALTRES DISPOSICIONS

Número del document
:   1997/877083


Data del document
:   18-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 18 de novembre de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats.  
Els expedients han sigut incoats a petició dels representants de la titularitat dels centres, que demanaven l'autorització per a l'obertura i funcionament en els nivells educatius que s'especifiquen en l'annex.  
La Direcció General de Centres Docents ha declarat, mitjançant resolucions individualitzades per a cada centre, l'adequació de les instal·lacions proposades en quant als espais educatius es refereix, al que disposa el Reial Decret 1.004/1991, de 14 de juny (BOE de 26 de juny) pel qual s'estableixen els requisits mínims dels centres que imparteixen ensenyaments de règim general no universitaris.  
Cada expedient inclou informe favorable de la Unitat Tècnica de Construccions i la relació de professors i titulacions respectives o, en el seu cas, el compromís d'aportar-lo abans de l'inici de les activitats educatives corresponents.  
Atesos la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d 'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar l'obertura i funcionament, en els nivells indicats en l'annex a cadascun dels centres que s'indiquen en l'annex, per al número d'unitats i capacitat màxima de llocs escolars que s'hi especifiquen.  
Segon  
Modificar, si és el cas, simultàniament l'autorització corresponent als altres nivells educatius dels centres, en els termes que per a cadascun d'aquests s'assenyala en l'annex com a composició resultant de la resta del centre.  
Tercer  
Les autoritzacions referides al nivell d'Educació Secundària Obligatòria i les modificacions de les autoritzacions dels nivells encara no implantats tindran efecte progressiu, a mesura que es vagen implantant els ensenyaments autoritzats, i les referides a la resta de nivells tindran vigència des de l'inici del curs escolar 1996/97.  
DISPOSICIÓ ADDICIONAL  
Primera  
El centres que no hagen aportat la relació de professors i titulacions respectives ho hauran de fer davant la direcció territorial corresponent, que deurà aprovar-la després de l'informe de la Inspecció Educativa, abans de l'inici de les activitats educatives corresponents.  
Segona  
Els centres hauran de complir allò establit en l'article 6 del Reial Decret 1.004/1991 (BOE de 36 de juny), i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. La interposició del recurs caldrà comunicar-la, prèviament, a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 18 de novembre de 1996  
La consellera de Cultura, Educació i Ciència  
MARCELA MIRÓ PÉREZ  
ANNEX  
· Centre: Nuestra Señora del Rosario  
Titular: Arquebisbat de València  
Domicili: c/ Vicente Brull, 54  
Localitat: València  
Província: València  
Codi: 35087366  
Ensenyaments que s'autoritzen: Educació Especial (suport a la integració) amb 1 unitat.  
Composició resultant de la resta del centre:  
- 3 unitats d'Educació Infantil (II cicle) amb 45 llocs escolars  
- 6 unitats d'Educació Primària amb 150 llocs escolars  
- 4 unitats d'Educació Secundària Obligatòria amb 109 llocs escolars.  
· Centre: Madre Maria Rosa Molas  
Titular: Sociedad Cooperativa Colegio Madre Maria Rosa Molas  
Domicili: Metge don José Llidó, 3  
Localitat: Onda  
Província: Castelló  
Codi: 34802332  
Ensenyaments que s'autoritzen: Educació Secundà Obligatòria amb 4 unitats i 120 llocs escolars.  
Composició resultant de la resta del centre:  
- 3 unitats d'Educació Infantil (II cicle) amb 75 llocs escolars.  
- 6 unitats d'Educació Primària amb 150 llocs escolars.  
Centre: Liceo  
Titular: Sociedad Cooperativa Limitada Colegio Liceo  
Domicili: carretera nacional 340, km 74  
Localitat: Benicàssim  
Província: Castelló  
Codi: 47047049  
Ensenyaments que s'autoritzen: Educació Secundària Obligatòria amb 4 unitats i 120 llocs escolars  
Composició resultant de la resta del centre:  
- 2 unitats d'Educació Pre-escolar amb 80 llocs escolars  
- 6 unitats d'Educació Primària amb 150 llocs escolars  
· Centre: Nuestra Señora de la Consolación  
Titular: Religiosas de la Consolación  
Domicili: avinguda de la Mare del Deú del Llidó, 49  
Localitat: Castelló de la Plana  
Província: Castelló  
Codi: 65976275  
Ensenyaments que s'autoritzen: Educació Secundària Obligatòria amb 12 unitats i 358 llocs escolars  
Composició resultant de la resta del centre:  
- 8 unitats d'Educació Pre-escolar amb 226 llocs escolars  
- 18 unitats d'Educació Primària amb 450 llocs escolars  
- 12 unitats de Batxillerat amb 407 llocs escolars, modalitats: Ciències de la Natura i Salut; Humanitats i Ciències Socials, i Tecnològic.